CELEX: 62021TN0426
Language: sk
Date: 2021-07-14 00:00:00
Title: Vec T-426/21: Žaloba podaná 14. júla 2021 – Assaad/Rada

23.8.2021   
            
            
               SK
            
            
               Úradný vestník Európskej únie
            
            
               C 338/44
            
         
      Žaloba podaná 14. júla 2021 – Assaad/Rada
      (Vec T-426/21)
      (2021/C 338/54)
      Jazyk konania: angličtina
      
         Účastníci konania
      
      
         Žalobca: Nizar Assaad (Bejrút, Libanon) (v zastúpení: M. Lester, barrister, G. Martin a C. Enderby Smith, solicitors)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd zrušil vykonávacie rozhodnutie Rady (SZBP) 2021/751 zo 6. mája 2021 (1) a vykonávacie nariadenie Rady (EÚ) 2021/743 zo 6. mája 2021 (2), ktorými sa dopĺňa záznam 36 prílohy I rozhodnutia Rady (EÚ) 2013/255/SZBP a záznam 36 prílohy II nariadenia Rady (EÚ) č. 36/2012 z 18. januára 2012 (ďalej len „napadnuté opatrenia“), v rozsahu, v akom sa uplatňujú na žalobcu.
      
         Dôvody a hlavné tvrdenia
      
      Na podporu svojej žaloby žalobca uvádza, že Rada opakovane od roku 20111 rozhodla, že žalobca nie je osoba nachádzajúca sa na zozname 36 opatrení Európskej únie voči Sýrii. Napadnutými opatreniami sa Rada snažila zmeniť toto postavenie a teraz, bez akéhokoľvek odôvodnenia z faktického alebo právneho hľadiska tvrdí, že žalobca sa v skutočnosti na zozname nachádza od roku 2011. Žalobca sa domáha zrušenia náhlej zmeny Rady v napadnutých opatreniach z dôvodu, že sa zakladajú na viacerých nesprávnych posúdeniach, protiprávnej retroaktivite, a na porušení zásady právnej istoty, na prekročení a zneužití právomoci Rady, sú v rozpore so zásadou res judikata.
      
         (1)  Ú. v. EÚ L 160, 2021, s. 115.
      
         (2)  Ú. v. EÚ L 160, 7.5.2021, s. 1.